b"\n_START_ARTICLE_\nHeart of Midlothian F.C.\n_START_PARAGRAPH_\nHeart of Midlothian Football Club ali Hearts je \xc5\xa1kotski nogometni klub iz predela Gorgie v Edinburghu. Ustanovljen je bil leta 1874 in je s tem tudi najstarej\xc5\xa1i nogometni klub iz \xc5\xa1kotske prestolnice. Trenutno igra v 1. \xc5\xa1kotski nogometni ligi._NEWLINE_Heart of Midlothian iz dr\xc5\xbeavnih tekmovanj dr\xc5\xbei naslove \xc5\xa1tirikratnega dr\xc5\xbeavnega prvaka in \xc5\xa1tirinajstkratnega dr\xc5\xbeavnega podprvaka, osemkratnega prvaka in \xc5\xa1estkratnega podprvaka \xc5\xa1kotskega pokala ter \xc5\xa1tirikratnega prvaka in trikratnega podprvaka \xc5\xa1kotskega liga\xc5\xa1kega pokala. Na evropski ravni pa je najve\xc4\x8dji uspeh kluba uvrstitev v \xc4\x8detrtfinale Evropske lige v sezoni 1988/89. Tam pa ga je izlo\xc4\x8dil Bayern M\xc3\xbcnchen po skupnem se\xc5\xa1tevku rezultatov 1-2 (1-0, 0-2). V boju za nastop v Ligi prvakov pa se je do danes \xc5\xa1e najbolje odrezal v sezoni 2006/07, ko je v prvem kvalifikacijskem krogu premagal bosanskohercegovski \xc5\xa0iroki Brijeg (3-0, 0-0), nato pa ga je v drugem krogu porazil gr\xc5\xa1ki AEK Athens (1-2, 0-3)._NEWLINE_Doma\xc4\x8di stadion kluba je Tynecastle Stadium, ki sprejme 17,480 gledalcev. Barvi dresov sta bordo rde\xc4\x8da in bela. Nadimki nogometa\xc5\xa1ev pa so Hearts (Srca), The Jam Tarts (Marmeladne Ko\xc5\xa1arice), 'HMFC in The Jambos.\n_START_SECTION_\nRivalstvo\n_START_PARAGRAPH_\nRival kluba je mestni tekmec Hibernian. Njun dvoboj se imenuje Edinburgh Derby in je svetovno gledano eden najstarej\xc5\xa1ih mestnih derbijev."